**3-րդ կրթական հարթակ**

**10-րդ շաբաթ**

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*
* Դասասկզբյան հարց ու պատասխան աշակերտների հետ

**Նախորդ դասի ամփոփում**

* **Գրականություն -** **«Աշուն»**,Գյուրջինյան, 2-րդ դասարան, էջ 45
* Կարդալ և վերլուծել ***«*Աշուն**» տեքստը և պատասխանել հետևյալ հարցերին։
* Ինչո՞ւ էր հպարտանում սեպտեմբերը:
* Թռչուններն ու կենդանիները ինչպե՞ս են պատրաստվում ձմռանը։
* Որո՞նք են աշնան ամիսները. բնության մեջ ինչ փոփոխություններ են կատարվում այդ ամիսներին։

**Բառագիտության կրկնողություն**

* Վերհիշել հետևյալ բառերը․
* Չվել – խմբով մի վայրից մյուսը թռչել
* Ժրաջան – ջանասեր, աշխատասեր
* Հրաժեշտ տալ – հեռանալ
* Գիշատիչ – վայրի, այլ կենդանիներ ուտող
* Վերհիշել *հետևյալ* բառերի հոմանիշները։
  + Նախշել – գունազարդել
  + Գույնզգույն – բազմերանգ, գունավոր
  + Նկատել – տեսնել
  + Կեր – ուտելիք, կերակուր
  + Ճարել – գտնել
* Վերհիշել հետևյալ բառերի հականիշները*:*
  + Սկսել – վերջանալ
  + Ցերեկ – գիշեր
  + Կամաց – արագ
  + Երկարել – կարճանալ
  + Պակաս – ավել

**Ուղղագրություն** – Վերհիշել ՝ *թռչուն, թռիչք, թռչել, մարդիկ, որդ* բառերի ուղղագրությունը

**Քերականություն** **- Բառի արմատ, պարզ բառեր, ածանց, նախածանց, վերջածանց**

* Բառի ո՞ր մասն է կոչվում արմատ։ Ի՞նչ է ածանց։
* Ո՞ր բառերն կոչվում պարզ բառեր։ Բերել օրինակներ։
* Ածանցները քանի՞ տեսակ են լինում։ Որո՞նք են։
* Ի՞նչ է նախածանց։ Բերել օրինակներ։
* Ի՞նչ է վերջածանց։ Բերել օրինակներ։

**Մշակույթ** Կրկնել ՀՀ դրոշի մասին դասանյութը և պատասխանել հետևյալ հարցերին:

* Ո՞ ր թվականին է ընդունվել ՀՀ դրոշի մասին օրենքը:
* Ի՞ նչ գույներից է կազմված ՀՀ դրոշը:
* Ի՞ նչ է խորհրդանշում կարմիր գույնը:
* Ի՞ նչ է խորհրդանշում կապույտ գույնը:
* Ի՞ նչ է խորհրդանշում նարնջագույնը:

***Նոր դաս***

* **Գրականություն** **-** **«Տերևաթափ»**,Գյուրջինյան, 2-րդ դասարան, էջ 50
* **Բառագիտություն** - թեմատիկ բառերի բացատրություն, ուղղագրություն, թեմատիկ հոմանիշներ և հականիշներ։
* **Քերականություն-** Բառի արմատ, պարզ բառեր, ածանց, նախածանց, վերջածանց, բարդ բառեր, «ա» հոդակապ։
* **Մշակույթ –Արարատ լեռ՝ Մասիս սար. Նոյյան տապան (կրկնողություն)**

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար*․**

**Գրականություն –** Անգիր սովորել **«Տերևաթափ»** բանաստեղծությունը և պատասխանել հետևյալ հարցերին։

* Քամին ի՞նչ էր առաջարկում տերևներին և ինչու՞:
* Տերևները ինչո՞ւ տխուր երգերով հեռացան:

**Բառագիտություն**

* Սովորել հետևյալ բառերի բացատրությունները
  + սվսվալ – ցրտից մրսել դողալ
  + տերևաթափ – երբ աշնանը տերևները ծառերից թափում են
  + խայտաբղետ – տարբեր գույներ
* Սովորել հետևյալ բառերի հոմանիշները։
  + խայտաբղետ – գույնզգույն երփներանգ
  + սիրուն-գեցեցիկ
  + վառ – պայծառ
  + թռչել-ճախրել
  + գույն-երանգ
* Սովորել հետևյալ բառերի հականիշները
  + Մոտ-հեռու
  + Տխուր-ուրախ
  + Հաղթել-պարտվել
  + Աղքատ-հարուստ
  + Կեղտոտ-մաքուր
* Սովորել հետևյալ բառերի ուղղագրությունը՝ *երգ, տերևաթափ, թուղթ, քաղցր, հաղթել*

**Քերականություն- Բառի արմատ, պարզ բառեր, ածանց, նախածանց, վերջածանց, բարդ բառեր, ա հոդակապ**

**Հարցեր և առաջադրանքներ՝ առարկայի չափորոշչային նվազագույն պահանջների կատարումը ստուգելու համար**.

* **Արմատ**ը բառի այն մասն է, որը ցույց է տալիս նրա հիմնական իմաստը:

*Օրինակ՝ թագավոր բառի արմատը թագ բառն է:*

* Միայն արմատից կազմված բառը կոչվում է **պարզ** բառ

*Օրինակ՝ տանձ, խնձոր, աթոռ. այս բոլոր բառերը պարզ բառեր են:*

* Այն մասնիկը որը ավելանալով բառին փոփոխում է նրա իմաստը և նոր բառ է կազմում կոչվում է **ածանց**։

*Օրինակ՝ անխելք, ճուտիկ բառերը ածանցավոր բառեր են:*

* Բառի սկզբից ավելացվող ածանցը կոչվում է **նախածանց**:

*Օրինակ՝ անվախ (ան+վախ):*

* Բառի վերջից ավելացվող ածանցը կոչվում է **վերջածանց**:

*Օրինակ՝ արևոտ (արև+ոտ):*

* *Մեկից ավելի արմատներից կամ պարզ բառերից կազմված բառը կոչվում է* ***բարդ բառ****: Օրինակ՝* 
  + *թեյ + աման = թեյաման:*
  + *Հեծ + անիվ = հեծանիվ։*
* *Արմատները կամ պարզ բառերը իրար միացնող ա ձայնավորը կոչվում է* ***հոդակապ****: Օրինակ՝* 
  + *քաջ+ա+գործ = քաջագործ:*
  + *Վարդ+ա+գույն = վարդագույն*
  + *Դաս+ա+գիրք = դասագիրք*

**Հարցեր և առաջադրանքներ**

* Բառի ո՞ր մասն է կոչվում արմատ։
* Ի՞նչ է ածանց։
* Ո՞ր բառերն կոչվում պարզ բառեր։ Բերել օրինակներ։
* Ածանցները քանի՞ տեսակ են լինում։ Որո՞նք են։
* Ի՞նչ է նախածանց։ Բերել օրինակներ։
* Ի՞նչ է վերջածանց։ Բերել օրինակներ։
* Ո՞ր բառերն են կոչվում բարդ բառեր։ Բերել օրինակներ։
* Ի՞նչ է հոդակապը։ Բերել օրինակներ։

**Հանձնարարություններ – Հետևյալ բառերը տեղադրել համապատասխան վանդակներում**

Փայտահատ, գրքասեր, մայրիկ, գետ, հավ, անտուն, թագավոր, գետակ, ծաղկավոր, գույնզգույն, տուն, չարություն, մարդ, անձրևոտ, անձրևաշատ, մատանի, տղա, տերևաթափ։

**Մշակույթ -** **Արարատ լեռ՝ Մասիս սար, Նոյան տապան (կրկնողություն)**

Արարատ սարը՝ Մասիսն ու Սիսը գտնվում է Արևմտյան Հայաստանում՝ Արաքս գետի աջ ափին: Հայկական լեռնաշխարհի ամենաբարձր լեռն է ( Մասիս - 50165մ.): Արարատ լեռը սուրբ լեռ է, որի վրա ջրհեղեղից հետո իջևանել է Նոյյան տապանը:

Ըստ Աստվածաշնչի՝ մարդկանց չարությունը շատացել էր երկրի վրա։ Աստված փոշմանեց, որ ստեղծել էր մարդկանց ու ցավ զգաց իր սրտում: Այդ ժամանակներում կար մի մարդ, ով արդար ու մաքուր էր իր տեսակի մեջ և հավատարիմ էր տիրոջը։ Նրա անունը Նոյ էր: Աստած ասաց Նոյին․

* Ամեն մարմնի վերջն եկել է, որովհետև նրանց պատճառով երկիրը բռնությամբ է լցվել, ուստի ես կործանելու եմ նրանց: Քեզ համար մի տապան սարքիր ծառի փայտից:

Աստված Նոյին բացատրում է, թե ինչպես պետք է կառուցի տապանը: Նոյը ամեն ինչ արեց այնպես, ինչպես իրեն պատվիրել էր Աստված: Տիրոջ պատվերով նա ընտրեց բոլոր կենդանիներից և թռչուններից մեկական զույգ, բավական կերակուր հավաքեց և իր ընտանիքի հետ միասին մտավ տապան։ Աստված տապանի դուռը փակեց: 40 օր ուժեղ անձրև եկավ։ Ջուրը բարձացավ և 650 օր ծածկեց ցամաքը։ Երբ ջուրը սկսում է կամաց-կամաց իջնել, Նոյի տապանը հանգրվանում է Արարատ` Մասիս լեռան վրա։ Այդ պատճառով Արարատ լեռը համարվում է մարդկության փրկության խորհրդանիշ։

40 oրվա անձրևից հետո Նոյը բացում է տապանի պատուհանը տեսնելու համար, թե արդյոք երկրի վրայից ջուրը քաշվել է: Բաց է թողնում մի ագռավ, որը չի վերադառնում: Ապա մի աղավնի է բաց թողնում, որը ոտքը դնելու տեղ չգտելով` վերադառնում է տապան: 7 օր անց նորից է արձակում աղավնուն, որն այս անգամ վերադառնում է կտցին ձիթենու ճյուղ՝ կյանքի ավետիսը: Նոյը դուրս է գալիս տապանից, պատարագ մատուցում Աստծուն: Աստված օրհնում է Նոյին ու նրա որդիներին։

Եվ երկնքում առաջին անգամ հայտվում է ծիածանը՝ ի նշան այն բանի, որ Տերն այլևս չի կործանի աշխարհը:

**Հարցեր և առաջադրանքներ**

* Որտե՞ղ է գտնվում Արարատ լեռը։
* Ինչու՞ է Արարատը համարվում Սուրբ լեռ։
* Ինչքա՞ն է Արարատ լեռան բարձրությունը:
* Ինչու՞ Աստված որոշեց ջրհեղեղ անել։
* Ո՞վ էր Նոյը և ինչպիսի՞ մարդ էր նա։
* Ինչպե՞ս Նոյը փրկվեց։
* Ինչու՞ է Արարատ լեռը համարվում փրկության խորհրդանիշ։

**Կրկնողություն։ - Վերհիշել բոլոր ուղղագրական, բացատրական բառերը, հոմանիշների և հականիշների զույգերը։**

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ գրականության դասանյութը և վերարտադրել սեփական խոսքերով և պատասխանել դասավերջի հարցերին։
* Բառագիտության բաժնում առաջադրված բառերը բացատրել, հոմանիշներն ու հականիշները ճանաչել և ուղղագրական բառերը ճիշտ գրել։
* Քերականական նյութն ամրապնդել վարժությունների միջոցով և բերել օրինակներ։
* Մշակութային բաժնում առաջադրված դասանյութը հասկանալ և պատասխանել առաջադրված հարցերին։ Մասնակցել խմբային աշխատանքներին։